b'\n_START_ARTICLE_\n\xc5\xa0v. Pauliaus ligonin\xc4\x97\n_START_SECTION_\nIstorija\n_START_PARAGRAPH_\nLigonin\xc4\x97s pastat\xc5\xb3 ansamblis pastatytas 1901\xe2\x80\x931930 m. Barselonos El Guinard\xc3\xb3 mikrorajone. I\xc5\xa1kilmingai atidarytas dalyvaujant Ispanijos karaliui Alfonsui XIII. Pinigus ligonin\xc4\x97s komplekso statybai skyr\xc4\x97 katalon\xc5\xb3 finansininkas Pa\xc3\xba Gil. Pagal jo vali\xc4\x85, ligonin\xc4\x97 tur\xc4\x97jo b\xc5\xabti pavadinta jo vardu, pastatyta pagal geriausius to laiko architekt\xc5\xabros ir technologijos pasiekimus. Pagal architekto sumanym\xc4\x85, visi ligonin\xc4\x97s skyriai buvo sujungti po\xc5\xbeeminiais pra\xc4\x97jimais._NEWLINE_Nors \xc5\xa1iuolaikiniai pastatai datuojami XX a. prad\xc5\xbeia, pati \xc5\xa1v. Pauliaus ligonin\xc4\x97 buvo \xc4\xafsteigta dar 1401 m., kai buvo apjungtos \xc5\xa1e\xc5\xa1ios viduram\xc5\xbei\xc5\xb3 Barselonos gydyklos._NEWLINE_1991 m. ligonin\xc4\x97 buvo apdovanota Katalonijos vyriausyb\xc4\x97s \xc5\xa1v. Georgijaus kry\xc5\xbeiumi. Ji veik\xc4\x97 iki 2009 m. bir\xc5\xbeelio m\xc4\x97n., po to buvo u\xc5\xbedaryta pertvarkymui \xc4\xaf kult\xc5\xabros centr\xc4\x85 ir muziej\xc5\xb3, kurie atv\xc4\x97r\xc4\x97 duris 2014 m. Senuosiuose pastatuose \xc4\xafsik\xc5\xabr\xc4\x97 meno mokykla Escola Massana, nacionalin\xc4\x97 Katalonijos biblioteka. Naujai ligoninei netoliese pastatytas modernus pastatas.'